LV Eiropas Savienības Oficiālais Vēstnesis C 171/11

PAZIŅOJUMS PAR PIETEIKUMU, LAI SAŅEMTU NAFTAS UN GĀZES MEKLĒŠANAS ATĻAUJU AR NOSAUKUMU MASSERIA FRISELLA

REĢIONĀLĀ ENERĢĒTIKAS UN SABIEDRISKO PAKALPOJUMU DIREKCIJA – REĢIONĀLAIS ENERĢĒTIKAS DEPARTAMENTS

REĢIONĀLAIS OGĻŪDEŅRAŽU UN ĢEOTERMIJAS BIROJS (“U.R.I.G.”)

2012/C 171/08

Saskaņā ar Sicīlijas reģiona 2000. gada 3. jūlija likumu Nr. 14 sabiedrība Enel Longanesi Developments s.r.l., kuras juridiskā adrese ir via Dalmazia 15, 00198 Rome, Italia (P.IVA/C.F. 10708691000, REA No 1250942), 2011. gada 17. augustā iesniedza pieteikumu Reģionālajai Enerģētikas un sabiedrisko pakalpojumu direkcijai, kuras adrese ir Via Ugo La Malfa no. 87/89, c.a.p. 90146 Palermo, Italia un kura ir kompetentā iestāde kalnrūpniecības atļauju izsniegšanā Sicīlijas reģiona teritorijā, lai saņemtu atļauju ar nosaukumu “Masseria Frisella” naftas un gāzes meklēšanas apgabalā, kura platība ir 68 166 ha (681,66 km2) un kas atrodas Sicīlijas rietumu daļā šādu Agridžento (Agrigento), Palermo (Palermo) un Trapani (Trapani) provinču pašvaldību teritorijā: Montevago, Santa Margherita Belice, (Agridžento), Bisacquino, Campofiorito, Camporeale, Contessa Entellina, Corleone, Monreale, Partinico, Piana degli Albanesi, Roccamena, San Cipirello un San Giuseppe Jato (Palermo), Alcamo, Gibellina, Poggioreale un Salaparuta (Trapani). Attiecīgais apgabals robežojas rietumos ar apgabalu, uz kuru attiecas naftas un gāzes meklēšanas atļauja ar nosaukumu “Vita”, kuras turētājs ir uzņēmums Edison SpA, un dienvidos, austrumos un ziemeļos robežojas ar brīviem apgabaliem, un tas ticis brīvprātīgi norobežots austrumos, lai neietekmētu Kopienas nozīmes teritorijas (SIC) “Boschi Ficuzza e Cappelliere, Vallone Cerasa, Castagneti Mezzojuso”, “Rocca Busambra e Rocche di Rao” un “Monti Barracù e Cardellia, Pizzo Cangialosi e Gole del Torrente Corleone”.

Apgabals, par kuru tiek pieprasīta atļauja, ir neregulāras formas sešstūris, un tā perimetru veido nepārtraukta līnija, kas savieno punktus A, B, C, D, E, F un G.

Iepriekš minētie punkti ir definēti šādi.

A. Punkts, kas atrodas paaugstinājumā 295 m virs jūras līmeņa (C. Polizzi ziemeļrietumu stūris) dienvidaustrumos no apdzīvotas vietas Alcamo, kas sakrīt ar Edison SpA naftas un gāzes izpētes licences “Vita” B punktu;

B. Punkts, kas atrodas paaugstinājumā 716 m virs jūras līmeņa (Masseria Rossella dienvidrietumu stūris) aptuveni 5 km uz rietumiem no apdzīvotas vietas Marineo;

C. Punkts, kas atrodas paaugstinājumā 609 m virs jūras līmeņa (La Guglia), kas iezīmēta ar kaļķainu oļu obelisku aptuveni 1 km uz ziemeļrietumiem no apdzīvotas vietas Ficuzza;

D. Punkts, kas atrodas paaugstinājumā 484 m virs jūras līmeņa (Masseria Magione ziemeļu stūris) Contrada Magione tuvumā;

E. Punkts, kas atrodas paaugstinājumā 366 m virs jūras līmeņa (Ponte Alvano dienvidu stūris) Alvano tuvumā;

F. Punkts atrodas 70 km gar SS 188 (kilometru stabs) Contrada Calliala uz ziemeļrietumiem no apdzīvotas vietas Montevago;

G. Punkts atrodas 2 km gar SP 19 (kilometru stabs) starp Ruderi di Salaparuta un Salaparuta, kas sakrīt ar Edison SpA naftas un gāzes izpētes licences “Vita” C punktu.

Ģeogrāfiskās koordinātas

Punkts Ziemeļu platums Austrumu garums (M. Mario) A 37° 58′ 07,64″ 00° 31′ 50,97″ B 37° 56′ 49,23″ 00° 53′ 52,36″ C 37° 53′ 26,33″ 00° 55′ 03,42″ D 37° 52′ 01,22″ 00° 49′ 30,87″ E 37° 44′ 11,62″ 00° 46′ 20,58″ F 37° 41′ 43,12″ 00° 31′ 13,28″ G 37° 46′ 24,84″ 00° 32′ 34,14″

Atļaujas pieteikumu attiecībā uz šo apgabalu ieinteresētās personas var iesniegt 90 dienu laikā pēc šā paziņojuma publicēšanas Eiropas Savienības Oficiālajā Vēstnesī; pēc minētā termiņa beigām iesniegtos pieteikumus neizskatīs. Dekrētu, ar kuru piešķir meklēšanas atļauju, izdos sešu mēnešu laikā pēc tam, kad būs beidzies termiņš, kurā konkurējošie uzņēmumi var iesniegt pieteikumus. Saskaņā ar Direktīvas 94/22EK 5. panta 1. punkta noteikumiem paziņojam arī, ka kritēriji, uz kuru pamata izsniegs izpētes atļaujas, ieguves atļaujas un ekspluatācijas koncesijas, 1998. gada 19. decembrī jau ir publicēti Eiropas Savienības Oficiālā Vēstneša sērijas C 396 numurā ar atsauci uz Itālijas Republikas prezidenta 1996. gada 25. novembra dekrētu Nr. 625 (1996. gada 14. decembrī publicēts Gazzetta Ufficiale della Repubblica Italiana (Itālijas Republikas Oficiālais Vēstnesis) Nr. 293), ar ko iepriekšminēto direktīvu ievieš Itālijas tiesību aktos un piemēro to, un ir sīkāk izklāstīti jau iepriekš minētajā Sicīlijas reģiona 2000. gada 3. jūlija likumā Nr. 14, kuru publicēja 2000. gada 7. jūlijāGazzetta Ufficiale della Regione Siciliana (Sicīlijas reģiona Oficiālais Vēstnesis) Nr. 32.

Šīs darbības veikšanas vai pārtraukšanas prasības un nosacījumi, kas noteikti ar iepriekšminēto Sicīlijas reģiona 2000. gada 3. jūlija likumu Nr. 14 un ar Rūpniecības ģenerāldirektora (Assessore per l′ex Industria) 2003. gada 30. oktobra Dekrētu Nr. 91 un 2004. gada 20. oktobra Dekrētu Nr. 88 pieņemtajām standarta specifikācijām (Disciplinare Tipo); dekrēti attiecīgi publicēti 2003. gada 14. novembrīSicīlijas reģiona Oficiālā Vēstneša 49. numura I daļā un 2004. gada 5. novembrī – 46. numura I daļā.

Pieteikuma dokumentācija ir iesniegta un ieinteresētajām personām pieejama Reģionālā Enerģētikas departamenta Reģionālajā Ogļūdeņražu un ģeotermijas birojā, (Ufficio Regionale per gli Idrocarburi e la Geotermia, del Dipartimento Regionale dell′Energia) adresē Via Ugo La Malfa no. 101 — c.a.p., 90146 Palermo, Italia.